Г1опахь мел волу стаг схьа а кхайкхина, еса а дешна, ша тоьлла наиб велча санна, каш а даьккхина д1адоьллира Нурман. Амма ц1авеанчу Шемале хилларг дийца ца х1оьттира цхьа а. Шайхана шена хиира чохь даьсса х1унда ду, шен цициг чу х1унда цадог1у а. Доккха са а даьккхина: «Кхинд1а сан г1уллакхаш духуш д1аг1ур ду, цуннакечам бан беза вай, – элира цо гонах болчаьрга. Эццара дуьйна хиламийн карчам бола а белира.